ગુજરાતકી આંખો કા તારા, એટલે સાપુતારા! સહ્યાદ્રિ પર્વતમાળાઓની ગોદમાં વસેલું ખૂબસૂરત ગિરિમથક પ્રવાસીઓ માટે બેસ્ટ ડેસ્ટિનેશન બની ગયું છે. અહીં આવતી કાલથી એટલે કે તા.૩ જી નવેમ્બરથી ર૩ દિવસ માટેનાં દિવાળી ફેસ્ટિવલનો પ્રારંભ થવા જઇ રહ્યો છે. જેનું ઉદ્ધાટન ડાંગ જિલ્લાના પ્રભારી તથા વન અને આદિજાતિ વિકાસ મંત્રી રમણલાલ પાટકરના હસ્તે કરવામાં આવશે. દિવાળી વેકેશનમાં ફરવા માટેનાં શોખિન ગુજરાતીઓ માટે આ સ્થળ હવે હિલ સ્ટેશન તરીકેનું આકર્ષણ જમાવી રહ્યું છે.